**Molėtų rajono savivaldybės taryba**

**SPRENDIMAS**

**DĖL automobilių PERDAVIMO mokykloms**

2016 m. spalio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3 ir 7 punktais, 16 straipsnio 2 dalies 26 punktu ir 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 ir 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunkčiu, atsižvelgdama į Molėtų švietimo centro direktoriaus 2016 m. spalio 10 d. įsakymą Nr. V1-35 „Dėl Molėtų švietimo centro ilgalaikio materialiojo turto pripažinimo nereikalingu Molėtų švietimo centro funkcijoms vykdyti“ ir 2016 m. spalio 11 d. įsakymą Nr. V1-36 „Dėl Molėtų švietimo centro ilgalaikio materialiojo turto pripažinimo nereikalingu Molėtų švietimo centro funkcijoms vykdyti“, Molėtų r. Suginčių pagrindinės mokyklos 2016 m. spalio 10 d. raštą Nr. V9-80 „Dėl lengvojo automobilio perdavimo Suginčių pagrindinei mokyklai“, Molėtų r. Giedraičių Antano Jaroševičiaus gimnazijos 2016 m. spalio 12 d. raštą Nr. SR-162 „Dėl turto perdavimo“,

Molėtų rajono savivaldybės taryba n u s p r e n d ž i a:

1. Perduoti Molėtų r. Suginčių pagrindinei mokyklai, kodas 191228694, patikėjimo teise valdyti, naudoti ir disponuoti Savivaldybei nuosavybės teise priklausantį ir šiuo metu Molėtų švietimo centro, kodas 195400173, patikėjimo teise valdomą ilgalaikį materialųjį turtą – lengvąjį automobilį AUDI A4, identifikavimo Nr. WAUZZZ8DZSA122332, valstybinis Nr. BNA 197, įsigijimo savikaina 4460,15 Eur, likutinė vertė 2016 m. spalio 1 d. – 0,00 Eur. Automobilis perduodamas savarankiškosios savivaldybės funkcijos - bendrojo ugdymo mokyklų mokinių, gyvenančių kaimo gyvenamosiose vietovėse, neatlygintino pavėžėjimo į mokyklas ir į namus organizavimo - įgyvendinimui.
2. Perduoti Molėtų r. Giedraičių Antano Jaroševičiaus gimnazijai, kodas 191228160, patikėjimo teise valdyti, naudoti ir disponuoti Savivaldybei nuosavybės teise priklausantį ir šiuo metu Molėtų švietimo centro, kodas 195400173, patikėjimo teise valdomą ilgalaikį materialųjį turtą – lengvąjį automobilį CITROEN EVASION, identifikavimo Nr. VF7U6IJA0012048410, valstybinis Nr. CON 464, įsigijimo savikaina 5386,93 Eur, likutinė vertė 2016 m. spalio 1 d. – 0,00 Eur. Automobilis perduodamas savarankiškosios savivaldybės funkcijos - bendrojo ugdymo mokyklų mokinių, gyvenančių kaimo gyvenamosiose vietovėse, neatlygintino pavėžėjimo į mokyklas ir į namus organizavimo - įgyvendinimui.

3. Įgalioti Molėtų švietimo centro direktorę Romualdą Žvinienę pasirašyti 1 ir 2 punktuose nurodyto turto perdavimo - priėmimo aktus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras